Verbruikersake: Wat jy moet weet oor vervaldatums op kos | Maroela Media
Verbruikers raak sommer vinnig en tereg warm onder die krag wanneer hulle sien dat kos waarvan die vervaldatum al verstryk het, te koop aangebied word. Daar is 'n rede waarom kos 'n vervaldatum het en daarom is dit belangrik vir winkels om te sorg dat hulle goeie huishouding toepas om seker te maak dat die vervaldatums van produkte op hul rakke nie al verstryk het nie. Ina Opperman het gaan kyk wat wetgewing bepaal oor vervaldatums.
Vervaldatums op kos word gereguleer deur twee wette, naamlik die Wet op Voedingsmiddels, Skoonheidsmiddels en Ontsmettingsmiddels en die Wet op Verbruikersbeskerming.
Hierdie wet, gelees saam met regulasie 146, maak spesifiek voorsiening vir die duursaamheid en merk van kosprodukte en word as so ernstig beskou dat jy strafregtelik aangekla kan word as jy nie daarby hou nie.
die "Best Before"-datum verwys na die datum wat aandui wanneer die produk onder enige aangeduide instruksies om dit te berg, ten volle bemarkbaar is en al die eienskappe sal behou waaroor aansprake gemaak word, hoewel die produk nog daarna heeltemal aanvaarbaar kan wees; en
die "Use by"-datum verwys weer na die datum waarteen die gehalte van die produk begin daal en dit nie meer verkoop kan word nie.
Kla eers by die hoofkantoor van die winkel en as dinge nie verander nie, kan jy kla by die ombudsman. Besoek die webwerf by www.cgso.org.za.
Goeie more. As ek slegs verwys na geblikte kosse, skoonmaak middels, seep ens. dan is daar winkels wat slegs van die 'Sell By' produkte verkoop waarvan die datum al verval het vir heelwat goedkoper as die groot handelaar? Die verval datums is nou nie jare later nie, maar ek sal beslis by hulle koop, slegs omdat hulle goedkoper is en nie almal kan meer die nuwes of binne datum tyd bekostig nie. So, ek aanvaar die berig toon die verkoop van verval datum kosse (sekere tipes) is nie teen die wet nie.